Harley Quinn

Harley Quinn er en figur som opptrer i amerikanske medier utgitt av DC Comics. Quinn ble skapt av Paul Dini og Bruce Timm som en sidekick for  superskurken Joker i Batman: The Animated Series og debuterte i den 22. episoden av serien den 11. september 1992. Figuren var opprinnelig ment å være med i kun én episode, men Quinn kom etter hvert tilbake i flere episoder innenfor DC's Animated Universe (DCAU) som The Jokers medhjelper og romantiske interesse. Karakteren gjorde sin første tegneserieopptreden i The Batman Adventures #12 i september 1993. Ifølge Quinns opprinnelseshistorie var hun en tidligere psykiater hos Arkham Asylum med navnet Dr. Harleen Quinzel som ble forelsket i Joker, hennes egne pasient. Navnet Harley Quinn er et ordspill på Harlequin.
Harley Quinn har blitt en av DC Comics' mest populære og lønnsomme karakterer, og har gjort en rekke gjesteopptredener i forskjellige andre tegneserier fra DC Comics. Jim Lee (Chief Creative Officer of DC) anser Harley Quinn som den fjerde søylen til DC Comics, bak Superman, Batman, og Wonder Woman.
Hun ble opprinnelig spilt av Arleen Sorkin i DC's Animated Universe. Siden den tid har hun dukket opp i mange andre DC-prosjekter og har blitt spilt av skuespillere som Tara Strong, Hynden Walch, Laura Bailey, Jenny Slate, Melissa Rauch, Laura Post, og Kaley Cuoco; sistnevnte ga karakterens stemme i den animerte Harley Quinn-serien fra 2019. Harley Quinn gjorde sin live-action film-debut i DC Extended Universe (DCEU) i filmen Suicide Squad (2016), hvor hun er spilt av Margot Robbie. Robbie gjentok rollen i Birds of Prey (2020) og The Suicide Squad (2021).


== Ferdigheter, evner og utstyr ==
Harley Quinn har ingen superkrefter, men hun bruker hennes uforutsigbarhet, gymnastiske ferdigheter, våpen og kampferdigheter til å bekjempe sine fiender. Etter overgangen hennes til hoved-DC-universet i 1999, fikk Harley Quinn immunitet mot giftstoffer og forbedret styrke, smidighet, holdbarhet, og reflekser, som som følge av å ha fått et serum laget av Poison Ivy.Harley Quinn er dyktig i å bruke en rekke ulike våpen, og bruker ofte bevæpnede klovnemekanismer og andre komiske gjenstander, heriblant gummikyllinger og en pistol som skyter en boksehanske. Andre våpen hun bruker inkluderer: ukonvensjonelle våpen som et balltre; eksplosive våpen, herunder bazooka, bomber og dynamitt; og skytevåpen som pistol, automatgevær, og maskingevær. Harley Quinn har også et par med hyener, Bud og Lou, som hun kan tilkalle for å angripe motstanderne sine.
Til tross for å være mentalt ustabil og lett distrahert, er Harley svært intelligent. Hennes intellekt strekker seg til hennes psykologiske, taktiske og bedragsevner, men hun skiller seg ikke særlig ut for å ha spesielle strategiske eller vitenskapelige ferdigheter, og forblir ofte en underordnet til Joker, som mellom de to er geniet og oppfinneren. Selv om Hun ikke er på nivå med Joker, er hun fortsatt en eksperttaktiker, en dyktig bedrager og en profesjonell rømningsartist. Harley Quinn er den eneste personen unntatt Joker som får til å lage Joker-venom, Jokers hemmelige våpen, og det er kjent at hun skal ha klart å utvikle en antitoksin.


== Romantiske interesser ==
Harley Quinn har hatt flere kjærlighetsinteresser, de to mest bemerkelsesverdige er Joker og Poison Ivy. Andre kjærlighetsinteresser inkluderer Rick Flag, Booster Gold og Mason Macabre.


=== Joker ===
Joker er Harley Quinns tidligere elsker. Harleys solotegneserier utforsker ofte hennes tidligere tilknytning til Joker gjennom flashbacks. Harley refererer ofte til ham som "Mistah J" og "Puddin'".Forholdet deres er hovedsakelig kjent for sin misbrukende natur, som først ble etablert I Harleys første opprinnelseshistorie Mad Love. Joker misbruker vanligvis Harley, og til tross for det verbale misbruket, kommer Harley Quinn alltid tilbake til ham. I tegneserien Batman: Harley Quinn fra 1999, bestemmer Joker seg for å drepe Harley, etter å ha innrømmet at han bryr seg om henne, at deres forhold er romantisk, og at disse følelsene hindrer ham i å oppfylle sin hensikt.


=== Poison Ivy ===
Poison Ivy er Harley Quinns nåværende kjærlighetsinteresse og beste venn, og Harley refererer ofte til henne som "Red". Ivy ble først introdusert som en venn av Harley i 1993. De to ble senere nære venner i DC's Animated Universe. 


== Biografi ==


=== Tidlig liv ===
Harleen Quinzel var en psykiater ved Arkham Asylum, og etter å ha møtt Joker ble hun hans nye kriminelle partner, og hun tok navnet Harley Quinn. Hun slår til slutt opp med ham, og fortsetter med kriminalitet alene, til hun danner en kriminell gjeng kalt Quinntets. Etter at denne gjengen går i oppløsning, flytter Harley Quinn til Metropolis med sin beste venn Poison Ivy, hvor hun jobber som en kjærlighetsspaltist hos The Daily Planet under aliaset Holly Chance. Hun flytter deretter tilbake til Gotham City, hvor hun frivillig fengsler seg selv i Arkham. Senere blir hun kidnappet av Peyton Riley, den nye kvinnelige Ventriloquist, som tilbyr henne en jobb. Harley avviser jobben ut av respekt for minnet om den opprinnelige Ventriloquist, Arnold Wesker. Hun hjelper deretter Batman og Commissioner Jim Gordon i å stoppe denne skurkens planer. Selv om Riley klarte å rømme, så er Bruce Wayne imponert over Harleys innsats og sier seg enig i å gi henne prøveløslatelse fra fengselet.


== Kulturell innvirkning ==
Harley Quinn har blitt en av DC Comics' mest populære karakterer. 2016-relanseringen av Harley Quinn-tegneserien solgte flere kopier enn noen annen DC Rebirth-tittel og var en av de mest solgte tegneseriene det året.Bare Batman og Superman har sammenlignbare antall med månedlige opptredener i tegneserier, noe som gjør Harley til DC Comics' mest populære og lønnsomme kvinnelige karakter. I 2016, ble Harley Quinn-halloween kostymet rangert som det mest populære kostymet i både USA og Storbritannia og det har blitt et populært kostyme for cosplay. IGN's 2009-liste over de 100 beste tegneserieskurkene gjennom tidene rangerte Harley Quinn som #45.


== I andre medier ==


=== TV ===
I 2002, inkluderte en kortvarig tv-serie, Birds of Prey, Harley Quinn som psykolog og hovedantagonist, spilt av Mia Sara.
Harley Quinn hadde en cameo i Arrow sesong to, i episoden "Suicide Squad", med stemme fra Tara Strong, mens hun ble fysisk portrettert av Cassidy Alexa (kreditert som "Deranged Squad Female").
En karakter som er løst basert på Harley Quinn og som heter Ecco, vises i den fjerde og femte sesongen av Gotham, spilt av Francesca Root-Dodson. Akkurat som Quinn så bruker Ecco et svart og rødt antrekk, klovnesminke, og rulleskøyter, og refererer til andre personer som "Puddin".
I Titans-episoden "Barbara Gordon", blir Harley Quinns hammer sett i the Batcave.


=== Film ===
Harley Quinn skulle opprinnelig være med i Batman Unchained, den femte filmen som var planlagt for den originale Batman-filmserien. Hun skulle her bli omtalt som Jokers datter.
Batman: Arkham-versjonen av Harley har en cameo i 2018-filmen Ready Player One.


==== DC Extended Universe ====
Margot Robbie spiller rollen som Dr. Harleen Quinzel / Harley Quinn i DC Extended Universe.
Karakteren debuterte i filmen Suicide Squad fra 2016. Paul Dini, skaperen av Harley Quinn, Sa at Robbie gjorde en utmerket jobb i å spille rollen.
Harley Quinn opptrer igjen på storskjermen i spin-off-filmen Birds of Prey fra 2020, som har hovedfokus på Robbie's Harley Quinn-karakter.
Harley Quinn spiller som en av hovedrollene i filmen The Suicide Squad (2021).


===== Lego Batman =====
Harley Quinn opptrer i Lego Batman-filmen, med stemme fra Jenny Slate.
Harley Quinn er med i Legofilmen 2, og blir her spilt av Margot Rubin.


=== Videospill ===


==== DC Universe Online ====
Harley dukker opp i DC Universe Online, med Arleen Sorkin tilbake som stemmen hennes. Per dags dato er dette siste gang Arleen Sorkin var stemmen til karakteren.


==== LEGO-serien ====
Harley Quinn opptrer i Lego Batman: The Videogame, der hennes lydeffekter er spilt inn av Grey DeLisle.
Harley Quinn returnerer i Lego Batman 2: DC Super Heroes, med stemme fra Laura Bailey.
Harley Quinn dukker igjen opp i Lego Batman 3: Beyond Gotham, her med stemme fra Tara Strong.
Harley Quinn er en spillbar karakter i Lego Dimensions, igjen med Tara Strong sin stemme.
Harley Quinn er en av hovedpersonene i Lego DC Super-Villains, der Tara Strong igjen returnerer til rollen.


==== Batman: Arkham-serien ====
Harley Quinn opptrer i Batman: Arkham-universet. Mens Arleen Sorkin gjentok rollen sin fra DC's Animated Universe i det første spillet, ble hun erstattet av Tara Strong for resten av serien.
I Batman: Arkham Asylum, tar hun kontroll over Arkham Asylum for å hjelpe Joker med å rømme.
I Batman: Arkham City, fortsetter hun å jobbe med Joker i det nye Arkham City-fengselet og gjør flere opptredener gjennom hovedhistorien.
Harley Quinn dukker opp i mobilspillet Batman: Arkham City, satt før hendelsene i Arkham City, hvor hun tar en reporter som gissel.
Dr. Harleen Quinzel opptrer i Batman: Arkham Origins, som finner sted før hennes transformasjon til Harley Quinn. Hun intervjuer Joker i Blackgate Prison og blir her forelsket i ham.
Harley vender tilbake i Batman: Arkham Knight, selv om Joker nå har dødd.
Harley er en spillbar karakter i Suicide Squad: Kill Justice League. I spillet er hun en del av Suicide Squad som har fått i oppdrag å ta ned Brainiac og medlemmene av Justice League, som blir mentalt kontrollert av ham.


==== Injustice-serien ====
Harley Quinn er en spillbar fighter i Injustice: Gods Among Us med stemmen til Tara Strong.
Harley Quinn returnerer som en spillbar fighter i Injustice 2, der Tara Strong gjengir sin rolle. Hun er en hovedperson i enkeltspiller-historien, der hun fungerer som en av Batmans mest troverdige allierte, og hjelper ham og de andre heltene i kampen mot Brainiac.


== Referanser ==